Publication: Magyar Közlöny
Issue: MK-1998-103 (Year: 1998, Number: 103)
Era: 1990-2004
Section: az 1998. évi LXV. törvényhez
Paragraph Index: 850

4. alpontja helyébe a következő rendelkezés lép: (Részletező nyilvántartások) „3. Tárgyi eszközök, nem anyagi javak nyilvántartása A mezőgazdasági őstermelőnek, az egyéni vállalkozónak az e tevékenységéhez használt saját tulajdonú tárgyi eszközéről, nem anyagi javairól egyedi nyilvántartást kell vezetnie, ideértve azokat a nem anyagi javakat, tárgyi eszközöket is, amelyek beszerzésére, előállítására fordított kiadása annak felmerülésekor költségként érvényesíthető. E nyilvántartásból állapítható meg az értékcsökkenési leírás összege. A nyilvántartás a következő adatokat tartalmazza: — a tárgyi eszköz, a nem anyagi javak megnevezése, — gép, berendezés esetén a gyártó vállalat neve, a gyártás éve, a gyártási szám, — a használatbavétel (üzembe helyezés) időpontja, — a kiselejtezés időpontja (a selejtezési jegyzőkönyv szerint), — az értékcsökkenési leírás kulcsa, — az értékcsökkenés kiszámításának alapja, — az értékcsökkenés kiszámításának módosult alapja, — az előző évek értékcsökkenésének halmozott összege, — az adóévben költségként érvényesíthető értékcsökkenés összege, — az értékcsökkenés összegének figyelembevételével számított nettó érték. Az értékesítés, kiselejtezés vagy megsemmisülés miatt bekövetkezett értékcsökkenéseket a vonatkozó bizonylatok alapján e nyilvántartásból ki kell vezetni.

Source: https://magyarkozlony.hu/hivatalos-lapok/b27d666b7886dfb9ab7404621f89c800aa992694/dokumentumok/3aaf544fb2e0a0b9aac8a1a504dbf823655843ae/letoltes